

Izlazi prema potrebi Broj 1 Godina LVIII. Karlovac, 14. siječnja 2025.

**GRADONAČELNIK**

**GRADA KARLOVCA str.**

1. ODLUKA o izmjeni Odluke o raspisivanju natječaja za dodjelu stipendija Grada

Karlovca za školsku/akademsku godinu 2024./2025. i broju stipendija

za školsku/akademsku godinu 2024./2025. 1.

2. ODLUKA o imenovanju članova Kulturnog vijeća Grada Karlovca za razdoblje

od 2025. do 2028. godine 1.

3. ODLUKA o donošenju Plana nabave Grada Karlovca za 2025. godinu 2.

4. ODLUKA o sufinanciranju troškova kastracije i sterilizacije pasa i mačaka 3.

5. ODLUKA o izmjeni Odluke o broju grupa produženog boravka u osnovnim

školama kojima je osnivač Grad Karlovac 4.

6. ODLUKA o Prvim izmjenama i dopunama Plana nabave Grada Karlovca za

2025. godinu 4.

**GRADONAČELNIK**

**GRADA KARLOVCA**

**1.**

Na temelju članka 44. i 98. Statuta Grada Karlovca (Glasnik Grada Karlovca broj 9/2021-potpuni tekst, 10/22), članka 6. Pravilnika o stipendiranju učenika i studenata grada Karlovca (Glasnik Grada Karlovca broj 15/16 i 12/20), gradonačelnik Grada Karlovca donio je dana 20. prosinca 2024. godine sljedeću

**ODLUKU**

**o izmjeni Odluke o raspisivanju natječaja za dodjelu stipendija Grada Karlovca za školsku/akademsku godinu 2024./2025. i broju stipendija za školsku/akademsku godinu 2024./2025.**

I.

 U Odluci o raspisivanju natječaja za dodjelu stipendija Grada Karlovca za školsku/akademsku godinu 2024./2025. i broju stipendija za školsku/akademsku godinu 2024./2025. (u daljnjem tekstu: Odluka) mijenja se točka I. na način da sada glasi:

„U školskoj/akademskoj godini 2024./2025. dodijelit će se:

* 10 stipendija za studente temeljem općeg uspjeha
* 25 stipendije za studente koji se školuju za deficitarna zanimanja
* 19 stipendija za učenike temeljem općeg uspjeha
* 16 stipendija za učenike koji se školuju za deficitarna zanimanja“

II

 Ostale odredbe Odluke ostaju neizmijenjene.

III

 Ovom Odlukom stavlja se izvan snage Odluka o izmjeni Odluke o raspisivanju natječaja za dodjelu stipendija Grada Karlovca za školsku/akademsku godinu 2024./2025. i broju stipendija za školsku/akademsku godinu 2024./2025. od dana 4. prosinca 2024. godine. KLASA: 024-01/24-01/336, URBROJ: 2133-1-10-01/02-24-3.

IV

 Ova Odluka stupa na snagu danom donošenja i objaviti će se u Glasniku Grada Karlovca.

GRADONAČELNIK

KLASA: 024-01/24-01/336

URBROJ: 2133-1-10-01/02-24-4

Karlovac, 20.12.2024.

 GRADONAČELNIK

 Damir Mandić, dipl. teol., v.r.

**2.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 20. stavak 6. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 5. i 6. Odluke o osnivanju Kulturnog vijeća Grada Karlovca („Glasnik Grada Karlovca“ broj 14/24) te članka 44. i 98. Statuta Grada Karlovca („Glasnik Grada Karlovca“ broj 9/21 – potpuni tekst, 10/22) Gradonačelnik Grada Karlovca donio je dana 23. prosinca 2024. godine

ODLUKU

o imenovanju članova Kulturnog vijeća Grada Karlovca za razdoblje od 2025. do 2028. godine

I.

Kulturno vijeće Grada Karlovca čini pet (5) članova (predsjednik i članovi Vijeća).

II.

U Kulturno vijeće Grada Karlovca imenuju se:

1. Antonio Bosio, prof. germanistike i kroatistike - za predsjednika
2. Anita Malkoč Bišćan, dipl. knjižničarka – za članicu
3. Sanja Zanki Pejić, mag. prim. obrazov. i engleskog jezika – za članicu
4. Aleksandra Škrtić, prof. likovne kulture – za članicu
5. Nikolina Bregar, mag. violine – za članicu

III.

Članovi Kulturnog vijeća iz točke II. ove Odluke imenuju se na mandat od četiri (4) godine, s početkom mandata 1. siječnja 2025. godine.

IV.

Djelokrug rada Kulturnog vijeća, zadaće i način rada, kao i prava i obveze članova određeni su Odlukom o osnivanju Kulturnog vijeća Grada Karlovca.

V.

Ova Odluka stupa na snagu danom donošenja, a objaviti će se u Glasniku Grada Karlovca.

GRADONAČELNIK

KLASA: 024-02/24-01/133

URBROJ: 2133-1-10-03/01-24-1

Karlovac, 23. prosinca 2024. godine

 GRADONAČELNIK

 Damir Mandić, dipl. teol., v.r.

**3.**

Na temelju članaka 28. Zakona o javnoj nabavi (Narodne novine 120/16 i 114/22) , članka 2. i članka 3. Pravilnika o planu nabave, registru ugovora, prethodnom savjetovanju i analizi tržišta o javnoj nabavi (NN 101/2017, NN 144/2020) i članka 44. i članka 98. Statuta Grada Karlovca (Glasnik Grada Karlovca br. 7/09,8/09,3/13,6/13, 1/15-pročišćeni tekst, 3/18, 13/18, 6/20, 4/21, 9/21 - potpuni tekst i 10/22) Gradonačelnik grada Karlovca 24. prosinca 2024. godine donosi

ODLUKU

o donošenju Plana nabave Grada Karlovca za 2025. godinu

I.

Gradonačelnik Grada Karlovca donosi Plan nabave Grada Karlovca za 2025. godinu, sukladno tabličnom prikazu u privitku, a za čiju su realizaciju sredstva planirana u Proračunu Grada Karlovca za 2025. godinu te u Projekcijama za 2026. i 2027. godinu.

II

Plan nabave sadrži sve predmete nabave čija je vrijednost jednaka ili veća od 2.650,00 EUR-a bez poreza na dodanu vrijednost.

III.

Plan nabave za 2025. godinu i sve njegove kasnije promjene Grad Karlovac kao javni naručitelj objavit će u Elektroničkom oglasniku javne nabave Republike Hrvatske (u daljnjem tekstu EOJN RH) u roku od osam (8) dana od donošenja ili promjene.

IV

Objavljeni Plan nabave i sve njegove kasnije promjene javno su dostupne u EOJN RH najmanje do lipnja sljedeće godine. EOJN RH pohranjuje objavljene planove nabave najmanje šest (6) godina od objave.

V

Ova Odluka stupa na snagu danom donošenja, a objavit će se u Glasniku Grada Karlovca bez privitka.

GRADONAČELNIK

KLASA: 024-02/24-01/139

URBROJ: 2133-01-12/04-24-1

Karlovac, 24. prosinca 2024. godine

 GRADONAČELNIK

 Damir Mandić, dipl. teol., v.r.

**4.**

Na temelju članka 44. i 48. Zakona o lokalnoj i područnoj (regionalnoj) samoupravi (NN br. [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)), članka 69. Zakona o zaštiti životinja (NN br. 102/17, 32/19, 78/24) i članka 44. i 98. Statuta Grada Karlovca (Glasnik Grada Karlovca br. 9/21 - potpuni tekst, 10/22) Gradonačelnik Grada Karlovca donosi sljedeću

**O D L U K U**

**o sufinanciranju troškova kastracije i sterilizacije pasa i mačaka**

 **na području Grada Karlovca u 2025. godini**

Članak 1.

U cilju kontrole razmnožavanja i smanjenja broja napuštenih pasa i mačaka Grad Karlovac sufinancirat će kastraciju i sterilizaciju pasa i mačaka u vlasništvu (posjedu) građana s prebivalištem na području Grada Karlovca u sljedećim iznosima:

1. sterilizacija ženke psa 70 €
2. kastracija psa 60 €
3. sterilizacija mačke 25 €
4. kastracija mačka 20 €

Vlasnik životinje dužan je snositi preostali iznos do punog iznosa troška za pruženu uslugu.

Članak 2.

Vlasnik (posjednik) životinje ostvaruje pravo na sufinanciranje sterilizacije ili kastracije jednog psa i jedne mačke uz sljedeće uvjete:

* da ima prijavljeno prebivalište na području Grada Karlovca (dokazuje se predočenjem osobne iskaznice)
* da je pas za kojeg se traži sterilizacija ili kastracija čipiran

Zahtjev za financiranje na obrascu koji je sastavni dio ove Odluke (**Obrazac Z-K-S**) podnosi vlasnik (posjednik) životinje uz navedene dokaze Upravnom odjelu za gospodarstvo, poljoprivredu i turizam .

Vlasniku koji ispunjava uvjete iz ovog članka na podnijetom zahtjevu odobrava se odnosno ne odobrava sufinanciranje.

Članak 3.

Sufinanciranje troškova kastracije i sterilizacije pasa i mačaka će se realizirati u suradnji sa zainteresiranim veterinarskih organizacijama s područja Grada Karlovca, a s kojima Grad Karlovac sklopi ugovore o sufinanciranju troškova sterilizacije i kastracije pasa i mačaka.

Onim vlasnicima pasa i mačaka (posjednicima) koji predoče ovjereni obrazac Zahtjeva veterinarska organizacija obaviti će kastraciju odnosno sterilizaciju . Veterinarska organizacija umanjit će ukupni iznos računa za iznos sufinanciranja Grada Karlovca samo onim vlasnicima koji predoče odobrenje sufinanciranja troškova kastracije i sterilizacije pasa i mačaka ovjereno od strane Upravnog odjela za gospodarstvo, razvoj grada i fondove EU.

Sredstva financiranja uplaćuju se isključivo na račun veterinarske organizacije temeljem ispostavljenog računa. U prilogu računa dostavlja se popis korisnika subvencije.

Zahtjevi za sufinanciranje kastracije i sterilizacije odobravaju će se do utroška planiranih sredstava.

Članak 4.

Sredstva potrebna za financiranje sterilizacije i kastracije osiguravaju se u *Proračunu Grada Karlovca za 2025. godinu* Program SKRB O ŽIVOTINJAMA, aktivnost: Usluge kontrole populacije pasa i mačaka, R0 576 u iznosu od 5.000 EUR.

Članak 5.

Ova Odluka stupa na snagu danom objave u Glasniku Grada Karlovca.

GRADONAČELNIK

KLASA: 322-03/24-01/02

UR. BROJ:2133-1-0901/02-25-5

Karlovac, 31.12.2024.

 GRADONAČELNIK

 Damir Mandić, dipl. teol., v.r.

**5.**

Na temelju članka 3. Pravilnika o organizaciji i provedbi produženoga boravka u osnovnoj školi (NN 62/2019), Programa javnih potreba osnovnih škola iznad zakonskog standarda za 2024. godinu (Glasnik Grada Karlovca 23/23, 12/24, 23B/24) i članaka 44. i 98. Statuta Grada Karlovca (Glasnik Grada Karlovca broj 9/2021-potpuni tekst, 10/22), gradonačelnik Grada Karlovca donio je dana 2. siječnja 2025. godine sljedeću

Odluku

o izmjeni Odluke o broju grupa produženog boravka u osnovnim školama

kojima je osnivač Grad Karlovac

**I.**

 U Odluci o broju grupa produženog boravka u osnovnim školama kojima je osnivač Grad Karlovac (u daljnjem tekstu: Odluka) mijenja se točka I. podtočka 1. te sada glasi: „1. Osnovna škola Dubovac - 6 grupa“

**II.**

 Ostale odredbe Odluke ostaju nepromijenjene.

**III.**

 Ova Odluka stupa na snagu danom donošenja i primjenjuje se do završetka nastavne godine 2024./2025., te će se objaviti u Glasniku Grada Karlovca.

GRADONAČELNIK

KLASA: 024-01/24-01/290

URBROJ: 2133-1-10-01/02-24-3

Karlovac, 2. siječnja 2025. godine

 GRADONAČELNIK

 Damir Mandić, dipl.teol., v.r.

**6.**

Na temelju članaka 28. Zakona o javnoj nabavi (Narodne novine 120/16 i 114/22) , članka 2. i članka 3. Pravilnika o planu nabave, registru ugovora, prethodnom savjetovanju i analizi tržišta o javnoj nabavi (NN 101/2017, NN 144/2020) i članka 44. i članka 98. Statuta Grada Karlovca (Glasnik Grada Karlovca br. 7/09,8/09,3/13,6/13, 1/15-pročišćeni tekst, 3/18, 13/18, 6/20, 4/21, 9/21 - potpuni tekst i 10/22) Gradonačelnik grada Karlovca 02. siječnja 2025. godine donosi

ODLUKU

o Prvim izmjenama i dopunama Plana nabave Grada Karlovca za 2025. godinu

I.

Gradonačelnik Grada Karlovca donosi Prve izmjene i dopune Plana nabave Grada Karlovca za 2025. godinu.

II.

Plan nabave za 2025. godinu i sve njegove kasnije promjene Grad Karlovac kao javni naručitelj objavit će u Elektroničkom oglasniku javne nabave Republike Hrvatske (u daljnjem tekstu EOJN RH) u roku od osam (8) dana od donošenja ili promjene.

III.

Objavljeni Plan nabave i sve njegove kasnije promjene javno su dostupne u EOJN RH najmanje do lipnja sljedeće godine. EOJN RH pohranjuje objavljene planove nabave najmanje šest (6) godina od objave.

IV.

Ova Odluka stupa na snagu danom donošenja, a objavit će se u Glasniku Grada Karlovca bez privitka.

GRADONAČELNIK

KLASA: 024-02/24-01/139

URBROJ: 2133-01-12/04-24-2

Karlovac, 02. siječanj 2025. godine

 GRADONAČELNIK

 Damir Mandić, dipl. teol., v.r.

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika